คะ อยากสอบถามว่าหลังจากที่ไปแวกซ์ขนขามา เป็นแบบแวกร้อนค่ะ หลังจากนั้น1วัน เป็นจุดสีแดงๆขึ้นตามรูขุมขน และนูนค่ะ คันมาก ผื่นสีแดงๆขึ้นทุกรูขุมขนเลยค่ะ กินยาแก้แพ้และทาคาลาไมล์ แล้วไม่ดีขึ้นค่ะ ต้องใช้ครีมอะไรทาหรอคะ
สวัสดีค่ะ จุดสีแดงๆ ที่ขึ้นตามรูขุมขน หลังจากไปแวกซ์ขนมา อาจเป็น1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ มักมีหลายตุ่ม หรืออาจเป็นหัวหนองก็ได้ มักมีอาการเจ็บๆแสบๆ หรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น สารเคมีจากแวกซ์ แป้ง โลชั่น น้ำหอม เป็นต้น มักจะมีอาการคันร่วมด้วยหากมีอาการเจ็บๆ แสบๆ มากกว่าอาการคัน ก็มักจะเป็นรูขุมขนอักเสบมากกว่าเกิดจากการแพ้ ในเบื้องต้น ให้ฟอกทำความสะอาดด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง ไม่ใส่กางเกงที่รัดขาแน่นเกินไป หากอาการไม่ดีขึ้น ก็ควรไปพบแพทย์เพื่อตรวจรักษาค่ะ แต่หากมีอาการคันร่วมด้วย อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หลังจากนี้ ก็ควรเลี่ยงการโกนและถอนขนโดยวิธแวกซ์ค่ะ